Uno Leies

Õppis Tallinna 20. keskkoolis ning aastatel 1946–1950 Tallinna Arhitektuuri- ja Ehitustehnikumis. 

Esimeseks töökohaks sai Eesti Projekt, kus töötas ehitustehnikuna. Töö kõrvalt õppis V. Kingissepa nimelises Draamateatri õppestuudios. Aastatel 1953–1960 töötas näitleja ja lavastajana Eesti NSV Riiklikus Nukuteatris ning 1961. aastast režissöörina Eesti Televisioonis.Lisaks lastelavastustele tegi ETVs saatesarjad "Taat tõi võidu ja "Terekäsi."

Oli Eesti Teatriliidu (1955) ja Kirjanike Liidu liige (1973).

Looming
Kirjutanud luulet väikelastele ja nukunäidendeid. Loonud üle 500 telelavastuse, sh lastelavastuse "Nõiakivi". Lisaks lastelavastustele tegi ETVs saatesarjad "Taat tõi võidu ja "Terekäsi." Tema näidenditest on enamlavastatud (sh väljaspool Eestit)  "Vihavaenlased  ja "Buratino lendab Kuule".

Vabal ajal joonistas karikatuure, mida avaldati ka ajakirjas PikkerPikker 1979 nr 06. 1982. aastal sai Õhtulehe karikatuurivõistlusel ergutuspreemiaSirp ja Vasar, 3 detsember 1982. Kirjutanud ka humoreske ja värsse.Surres jäi tal pooleli lasteseriaali "Naljahammas..."käsikiri.

 Isiklikku 
Tema isa oli 1. Suurtükiväegrupi vanemallohvitser Theodor Leies (1900–1967). 1960. aastal abiellus Aino Raidiga.

Teoseid
Luulekogud
"Harjavars on pikem mehest" (1963)
"Muti metroo" (1965)
"Tillukesi killukesi" (1966)
"Loomade olümpiaad" (1968)
"Kasetohust kaabu" (1970)
"Atsi patsid" (1970)
"Kuri Muri" (1982)

Telelavastused
"Tipp ja Täpp" (1965–1981)
"Hunt Kriimsilm" (1968–1987) ("Hunt Kriimsilma üheksa ametit " oli eetris kuni 1991)
"Liiklusinspektor Buratino lood" (1977–1979)
"Mängutare" (1979)
"Vembu ja Tembu" (1983–1984)
Oh seda eeslit! (1984)
"Vaat kus lops!" (1985)
"Tammetõru seiklused" (1988)

Näidendikogumik
"Lõbus nukupere" (1971)

 Tunnustus 

 1982 – Õhtulehe karikatuurivõistluse "Tõkestame neile tee" – ergutuspreemia

 Viited 

Kategooria:Eesti lastekirjanikud
Kategooria:Eesti NSV Kirjanike Liidu liikmed
Kategooria:Eesti telelavastajad
Kategooria:Eesti NSV Teatriühingu liikmed
Kategooria:Eesti karikaturistid
Kategooria:Metsakalmistule maetud
Kategooria:Sündinud 1931
Kategooria:Surnud 1988